การกอดก่ายกับแฟน การจูบกับแฟน
หากคุณทั้งคู่อยู่บนโซฟา อย่านั่งห่างเขามากเกินไป เว้นเสียแต่ว่าคุณต้องการให้เขารู้สึกโดดเดี่ยว ถ้าถนนสามารถตัดผ่านระหว่างตัวคุณทั้งคู่ได้ล่ะก็ แสดงว่าคู่ของคุณเริ่มมีปัญหากันแล้ว ดังนั้น หากนั่งด้วยกันบนโซฟาเมื่อไร พยายามเขยิบไปใกล้ๆ เขานิดนึงจนเกือบชิดกัน หากเขาท้าวแขนไว้บนด้านหลังโซฟาล่ะก็ แสดงว่าเขาเชื้อเชิญให้คุณเขยิบมาซุกในวงแขนแล้วล่ะ  หากคุณทั้งคู่กำลังดูทีวีกัน ก็ยิ่งง่ายเข้าไปใหญ่ เพราะจะได้สไลด์ตัวเข้าหาเขาอย่างแนบเนียนหน่อย หลังจากที่คุณเข้าไปอยู่ในวงแขนเขาแล้ว พยายามสื่อให้เขารู้ว่า คุณชอบการสัมผัสจากเขา และค่อยๆ ขยับเข้าไปชิดมากขึ้นๆ จนกว่าหัวของคุณจะแนบกับแผงอกเขา หรือวางพักไว้ตรงซอกคอเขาพอดีเลยก็ได้ คุณยังอาจจะแหงนหน้าขึ้นมามองและยิ้มอย่างขี้เล่น เพื่อให้เขารู้ว่าคุณชอบซุกอ้อมกอดเขา เมื่อนั้นเขาก็จะกล้าโอบคุณให้แนบแน่นมากขึ้น คุณยังอาจคว้ามือของเขาขึ้นมา บีบนวดฝ่ามือหรือนิ้วของเขาเบาๆ เพื่อส่งสัญญาณให้เขามั่นใจ หากคุณรู้สึกเบื่อกับการนั่งซุกไซร้กับเขา ในท่าที่หันไปทางเดียวกันเช่นนั้นแล้ว คุณอาจลองเปลี่ยนมุมดูบ้างก็ได้ ด้วยการเอื้อมแขนคุณไปโอบแฟนหนุ่มเอาไว้ ค่อยๆ เขยิบตัวคุณออกมา เพื่อสื่อให้เขารู้ว่า คุณอยากให้เขาเอนหลังพิงลงไป จากนั้น คุณก็อาจจะกลับเข้าไปซุกในวงแขนของเขาใหม่อีกครั้ง โดยหันมาข้างหน้าเหมือนเดิม และมีแขนของเขาโอบคุณไว้อยู่ด้วย   นอกจากนี้ คุณยังอาจนอนลงบนพุงของเขา และหันหน้าขึ้นไปสบตา แม้ว่าท่านี้อาจจะนำไปสู่การจูบแบบฉับพลันก็ตาม เมื่อใบหน้าคุณใกล้ชิดกันในระยะดังกล่าว มันก็อยากขโมยจูบเป็นธรรมดา ไม่ควรนอนทับให้ตัวคุณทั้งคู่ซ้อนกันพอดี แม้ว่าคุณจะกำลังนอนทับตัวเขา ก็ควรหันหรือยื่นขาไปทางอื่น ในท่ากอดก่ายอันคลาสสิกนี้ คุณทั้งคู่จะต้องนั่งหันหน้าเข้าหากัน และเอาแขนทั้งสองข้างเอื้อมไปโอบอีกฝ่ายไว้ แต่ให้พับขาของคุณขึ้นมาและเอียงไปทางฝ่ายชาย คุณอาจจะนั่งพักตัวไว้บนตักเขา โดยที่ขาของเขาเหยียดอยู่ใต้นั้นหรือแนบพื้นตามปกติก็ได้ นี่เป็นอีกท่าหนึ่งที่คลาสสิกเช่นกัน ซึ่งทำได้โดยขดตัวอยู่ด้านหลังแฟนของคุณ และเอาแขนไปกอดก่ายเขาไว้ และเอนกายลงนอนตะแคง หันไปทางเดียวกันทั้งคู่ แค่นี้เอง ท่านี้เป็นการกอดก่ายแบบซ้อนตัวกันขั้นสุดท้าย คือ นอนตะแคงทั้งคู่ โดยให้เขาหันมาทางคุณ และคุณหันไปอีกด้านบ้าง ให้หลังของคุณแนบพอดีกับหน้าอกเขา ร่างกายของคุณทั้งคู่ควรจะเป็นรูปตัว "C" ไปในทางเดียวกัน และให้แฟนของคุณเอื้อมแขนมาโอบกอดคุณไว้ หรือจะเอาคางของเขามาเกยหัวไหล่คุณด้วยก็ได้ ใบหน้าคุณทั้งคู่จะได้อยู่ชิดกัน คุณอาจคิดว่า การกอดก่ายทุกท่าจะทำให้คุณกับแฟนใกล้ชิดกันมากขึ้นไม่ว่ายังไงก็ตาม แม้ว่า ส่วนใหญ่ จะจริงดังว่า แต่มันก็มีข้อยกเว้นอยู่บ้าง เพราะบางท่าก็ทำให้ช่วงเวลาจู๋จี๋กลายเป็นหมันได้เหมือนกัน ไม่เป็นไร เพราะว่าความผิดพลาดเช่นนี้เกิดขึ้นได้กับทั้งนักกอดสมัครเล่นและมือโปร แต่หากคุณรู้วิธีหลีกเลี่ยง คุณก็จะก้าวหน้าไปอีกระดับ ลองทำตามนี้ดูละกัน:  กอดก่ายตายซาก ท่านี้เป็นท่ากอดก่ายที่เราต่อต้านมากที่สุด คือ เป็นท่าในลักษณะที่คุณซุกตัวเข้าไป ไม่ว่าจะนอนหรือนั่งกันอยู่ก็ตาม โดยมีแขนข้างหนึ่งของเขาถูกด้านหลังตัวคุณทับไว้ นอกจากจะทำให้เลือดไม่ไหลเวียนแล้ว เขายังหมดอารมณ์เอาง่ายๆ อีกด้วย กอดก่ายคล้ายปม ท่ากอดก่ายที่น่าส่ายหัวนี้ เป็นท่าในลักษณะที่คุณทั้งคู่พันกันเป็นเกลียว และต้องใช้เวลาหามือซ้ายมือขวาของแต่ละคนเป็นพัลวันเลย กว่าจะเจอได้ หากแงะไม่ออกขึ้นมาล่ะก็ ไม่ใช่เรื่องเล่นๆ นะเนี่ย กอดก่ายหายใจรดหน้า หากคุณไม่ได้คิดจะจูบกับเขาแล้วละก็ ไม่ควรจะกอดก่ายแบบหันหน้าระยะประชิดเช่นนี้เลย กอดก่ายไล่อากาศ เว้นเสียแต่ว่าคุณต้องการให้แฟนคุณไล่อากาศออกจากตัวคุณ จริงๆ ล่ะก็ อย่าปล่อยให้เขารัดคุณแน่นจนหายใจไม่ออกเลยเชียว หากเขาเผลอทำลงไป ก็ค่อยๆ บอกเขาและเอาตัวเองออกมาก่อน การสบตากันเป็นขั้นแรกในการจูบอย่างดูดดื่ม หลังจากที่คุณกอดก่ายกันสักพักแล้ว หรืออาจจะไม่จำเป็นก็ได้ ขอให้คุณมีความรู้สึกอยากจูบกันก็พอ ก็หาจังหวะเหมาะหันมาสบตากันก่อน การสะกดเขาไว้ตอนสบตากัน เป็นการส่งสัญญาณให้เขาอยู่ว่าคุณอยากจูบแล้ว และเป็นการสื่อว่าคุณกำลังหมั่นเขี้ยวกับริมฝีปากของเขา หลังจากที่หันหน้าเข้ามาชนกันและโอบกันเช่นนี้แล้ว ก็จูบสิคะ รออะไร  คุณอาจจะเลียริมฝีปากตัวเองเพื่อเป็นการเตรียมพร้อมให้นุ่มสักหน่อย แต่อย่าประเจิดประเจ้อเกินไป และเขาก็จะเริ่มหมั่นเขี้ยวริมฝีปากคุณบ้างแล้วทีนี้ ตอนนี้ก็ถึงเวลาเขยิบเข้าไปอีกนิด และวางมือบนแก้ม หรือประคองใบหน้าเขาไว้ ค่อยๆ ดึงเข้ามาหาตัวเองระหว่างที่สายตายังคงสบกันอยู่ และเตรียมพร้อมสำหรับการจูบ คุณยังไม่ต้องถึงกับรีบร้อนเฟรนช์คิสทันที ช่วงแรกแค่จูบริมฝีปากเขาอย่างเร่าร้อนเบาๆ ก็พอ เขยิบใบหน้าเข้าไปประกบริมฝีปากกับเขา และค้างไว้สักพัก ก่อนจะดึงตัวกลับสบสายตากันอีกครั้ง หลังจากที่คุณรู้สึกผ่อนคลายจากการจูบอย่างนุ่มนวลที่ริมฝีปากเขาแล้ว คุณจะเริ่มเฟรนช์คิสเขาเลยก็ได้ หากคุณมั่นใจพอ ด้วยการค่อยเคลื่อนปลายลิ้นของคุณเข้าไปในปากเขาช้าๆ ระหว่างที่เขาทำแบบเดียวกันกับคุณ จากนั้น คุณอาจเริ่มไล่ลิ้นไปทั่วปากเขาแบบช้าๆ เป็นวงกลม หรือค่อยๆ ไล่ลิ้นขึ้นลงเบาๆ ระหว่างที่ลิ้นของคุณอยู่บนลิ้นของเขา หากคุณต้องการแสดงออกซึ่งความรักกับแฟน คุณอาจจะจูบตามใบหน้าส่วนอื่นๆ ลำคอ และหูของเขา หรือแม้กระทั่งบริเวณกรามหรือขากรรไกรด้านข้าง ซึ่งจะช่วยเป็นเสมือนการโหมโรงการจูบปากกับเขาให้ยาวนานขึ้น และทำให้เขาหมั่นเขี้ยวคุณมากขึ้นด้วย แค่เพียงเพราะคุณกำลังจูบกัน ไม่ได้หมายความว่าต้องวางมือไว้เฉยๆ ที่จริงแล้ว มันตรงกันข้ามด้วยซ้ำ คุณควรทำมือให้ยุ่งเข้าไว้ในขณะที่จูบ จะทำให้คุณทั้งคู่รู้สึกแนบแน่นกันมากขึ้น หรือจะพักจูบแล้วมากอดกันเฉยๆ ก็ยังได้ ต่อไปนี้เป็นวิธีตัวอย่างในการสัมผัสและกอดกันไปพลางๆ :  เอาแขนไปโอบคอเขาไว้ เล่นผมเขา วางมือบนแผงหน้าอกเขา นั่งบนตักเขาและวางมือบนไหล่เขา เมื่อจูบและกอดก่ายกับแฟนของคุณเสร็จแล้ว ยิ้มกว้างๆ และจ๊บเขาไปที เพื่อสื่อให้เขารู้ว่าคุณกำลังมีความสุขมากเพียงใด และคุณอยากจะจูบเขาอีกครั้งมากแค่ไหนด้วย สางผมเขาช้าๆ บอกเขาว่าคุณชอบเขานะ หรือทำอะไรก็ได้ที่ให้เขารู้ว่า เขาเพิ่งทำให้คุณมีความสุขขนาดไหน อย่าเอาแต่เขินจนไม่ได้สื่อให้เขารับรู้ความรู้สึกล่ะ
ซุกตัวเข้าไปด้านข้าง. ปล่อยให้เขาเอาแขนมาโอบคุณไว้. เอนกายกอดก่าย. ท่าช้อนซ้อนกัน. กอดก่ายแบบแม่หมี. กอดก่ายแบบพ่อหมี. หลีกเลี่ยงการกอดก่ายแบบหมดอารมณ์. สะกดสายตา. ลูบไล้ใบหน้าเขา. จูบเขาอย่างดูดดื่มที่ริมฝีปาก. เริ่มเฟรนช์คิสได้. จูบส่วนอื่นบนใบหน้าและลำคอของเขา. กอดก่ายต่อไป. ให้เขารับรู้ว่า คุณชอบจูบและกอดก่ายกับเขามากเพียงใด.
https://www.wikihow.com/Kiss-and-Cuddle-With-Your-Boyfriend https://www.wikihow.com/Kiss-and-Cuddle-With-Your-Boyfriend
Cuddling with Your Boyfriend Kissing Your Boyfriend